Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Maďarsko, Budapešť
Vykonaná v dňoch: 10. -13. 10. 2017
Názov prijímajúcej organizácie: IEA
Účel cesty:  58. zasadnutie General Assembly IEA (International Association for the Evaluation of Educational Achievement)
Spôsob financovania: z rozpočtu NÚCEM 

3. Rámcový program pobytu:

10.10.2017 - cesta Bratislava – Maďarsko (Budapešť)
11.-13.10.2017 - rokovania podľa programu, pracovné stretnutia
13.10.2017 - cesta Budapešť (Maďarsko) - Bratislava
4. Stručný priebeh rokovaní:
Po úvodných informáciách Anne-Berit Kavli, šéfky IEA (Chair of the IEA) v priebehu prvého rokovacieho dňa bolo najdôležitejšou časťou informovanie o prvých medzinárodných výsledkoch štúdie PIRLS 2016. Tento blok rokovaní ako aj všetky súvisiace dáta budú embargované až do oficiálneho zverejnenia štúdie PIRLS 2016 (5.12.2017 o 10:00). Súčasťou týchto prvých informácií o výsledkoch boli aj medzinárodné porovnanie a rebríček, trendy a ich porovnanie v jednotlivých krajinách, vyhodnotenie najdôležitejších indikátorov a pod. Výskumníci Ina Mullis a Michael Martin predstavili obsah a štruktúru medzinárodnej správy PIRLS 2016 ako aj štruktúru správy, ktorá bude medzinárodne zverejnená 5.12.2017.  Obsah tejto medzinárodnej správy sa stal dôležitým podkladom pre prípravu prvých národných výsledkov v štúdii PIRLS 2016 za Slovenskú republiku. Prvý rokovací deň ešte pokračoval prehľadom výsledkov medzinárodnej štúdie ICCS 2016 (Slovensko sa nezapojilo do tohto cyklu) ako aj pripravovanej tlačovej konferencie IEA k výsledkom ICCS 2016. Záverečným blokom prvého rokovacieho dňa bola skupinová diskusia členov GA IEA na problematiku odovzdávania si dobrých skúseností členských krajín po zverejnení výsledkov TIMSS 2015 ako aj odovzdávanie si skúseností pri príprave národných zverejňovaní dát štúdie IEA PIRLS 2016, ICCS 2016.
Druhý rokovací deň začal informáciami o prípravách štúdie TIMSS 2019 a PIRLS 2021. Ina Mullis a Michael Martin predstavili Medzinárodnú správu TIMSS 2015 (zverejnenie január/február 2018). Ďalej informovali o harmonograme štúdie eTIMSS 2019 vrátane pilotného testovania. Pre zachovanie a sledovanie trendov pri prechode z papierového testovania TIMSS a pripravovaného eTIMSS 2019 cez počítače budú niektoré úlohy TIMSS špeciálne zachované ako most (bridge) pre sledovanie prekryvov medzi dvomi formami testovania. Predpokladá sa, že testy v eTIMSS 2019 bude možné realizovať na školách aj na PC aj na tabletoch. Dotazníky pre žiakov budú v papierovej forme, dotazníky pre školy a učiteľov budú realizované online. 

Veľmi dôležitou časťou rokovaní boli informácie o pripravovanej štúdii ICCS 2022 zameranej na sledovanie trendov a medzinárodné porovnanie v oblasti občianskych postojov a občianstva. Rámec štúdie bude rozšírený aj o oblasť sociálnych médií a internetu pre zaangažovanosť mladých ľudí, globálne občianstvo a vzdelávanie k tejto téme. Zámerom je štúdiu realizovať elektronicky. Okrem testu budú pripravené aj dotazníky. Snahou IEA aj EK je zapojiť do štúdie ICCS 2022 čo najviac krajín EÚ. V takom prípade sa EK zaviazala uhradiť členský poplatok za účasť v štúdii krajinám EÚ. V závere 2. rokovacieho dňa prebehla skupinová diskusia na problematiku odovzdávania si dobrých skúseností členských krajín pri účasti a zapojenosti škôl do IEA štúdií.

Tretí rokovací deň začal prehľadom a reportom záverov skupinových diskusií. Dopoludnia boli poskytnuté informácie o tematických správach IEA – Globalizácia kurikúl prírodných vied a 
Vzdelávanie k tolerancii v globalizovanom svete.

Následne Česká republika odovzdala spätnú väzbu z medzinárodnej konferencie IRC v Prahe. Predstavená bola IEA ročná hodnotiaca správa, finančná správa o pripravovanom rozpočte na rok 2018.

Na záver pozval zástupca Kazachstanu členov GA na rokovanie nasledujúceho 59. rokovania IEA GA  do Astany, Kazachstan v roku 2018.

5. Osobitne vyhotovený očakávaný prínos ZPC:
Na pracovnom rokovaní som získala kľúčové informácie súvisiace s prípravou obsahu ale aj formy prezentovania a publikovania výsledkov štúdie IEA PIRLS 2016 Slovensko. Slovensko plne rešpektuje všetky pravidlá nastavené medzinárodným koordinačným centrom IEA na publikovanie výsledkov štúdií na národnej úrovni. Veľmi inšpiratívne sú aj diskusné rozhovory, kde si členské krajiny odovzdávajú skúsenosti a dobrú prax v kontexte zverejňovania výsledkov a ich vplyvu na politické rozhodnutia v oblasti vzdelávania. Priniesla som pani ministerke školstva informáciu o záujme Slovenska zapojiť sa do štúdie ICCS 2022, čo by malo byť potvrdené formálnym listom pre IEA. 

6. Spôsob zverejnenia výsledkov ZPC, prenos získaných informácií
Osobná konzultácia s ministerkou školstva, vedy, výskumu a športu SR
Tlačová správa IEA PIRLS 2016, 05. December 2017

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marián Galan, GR SRŠ MŠVVaŠ SR